วัดราชสิทธาราม เป็นวัดโบราณ สร้างในสมัยกรุงศรีอยุธยา เดิมชื่อ วัดพลับ ต่อมา พระบาทสมเด็จพระพุทธยอดฟ้าจุฬาโลกมหาราช โปรดให้สร้างวัดใหม่ขึ้นในที่ซึ่งอยู่ติดกับวัดพลับเดิม แล้วโปรดให้รวมวัดพลับเดิม เข้าไว้ในเขตวัดที่ทรงสร้างใหม่ แต่ยังคงเรียกว่า วัดพลับ ต่อมาในปีพุทธศักราช ๒๓๕๑ ได้โปรดให้ปฏิสังขรณ์วัดพลับเดิม เนื่องจากชำรุดทรุดโทรมมาก ในสมัยรัชกาลที่ ๓ พระบาทสมเด็จพระนั่งเกล้าเจ้าอยู่หัว ได้ทรงปฏิสังขรณ์ใหม่ทั้งพระอาราม มีการสร้างพระอุโบสถ พระวิหาร ศาลาการเปรียญ เสนาสนะสงฆ์ และปฏิสังขรณ์พระตำหนักจันทน์ ซึ่งพระบาทสมเด็จพระพุทธเลิศหล้านภาลัย โปรดให้สร้างและพระราชทานแก่พระบาทสมเด็จพระนั่งเกล้าเจ้าอยู่หัว ขณะทรงผนวชและเสด็จมาจำพรรษา ณ พระอารามนี้ สถานะและที่ตั้ง วัดราชสิทธาราม เป็นพระอารามหลวงชั้นโท ชนิดราชวรวิหาร ตั้งอยู่แขวงวัดอรุณ เขตบางกอกใหญ่ กรุงเทพมหานคร มีที่ดินตั้งวัด เนื้อที่ ๓๕ ไร่ ที่มา : วัดราชสิทธาราม. (๒๕๕๑). ใน กรมการศาสนา , พระอารามหลวง เล่ม ๑. (หน้า ๑๘๑-๑๘๓). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix